אודסון אדוארד

אודסון אדוארד (בצרפתית: Odsonne Édouard; נולד ב-16 בינואר 1998 בקורו שבגיאנה הצרפתית) הוא כדורגלן צרפתי המשחק בעמדת החלוץ בקבוצת לסטר סיטי בהשאלה מקריסטל פאלאס מהפרמייר ליג. אדוארד הגיע אל מחלקת הנוער של פריז סן-ז'רמן מליגת העל הצרפתית בשנת 2011. הוא ערך 15 הופעות בפריז סן-ז'רמן ב', קבוצת המילואים של המועדון, אך לא זכה לשחק במדי הקבוצה הראשונה של המועדון. ב-8 באוגוסט 2016 הושאל אדוארד לטולוז מליגת העל הצרפתית למשך עונה. ב-14 באוגוסט הוא ערך את הופעת הבכורה שלו במועדון, בתיקו 0-0 נגד אולימפיק מרסיי במסגרת המחזור הראשון בליגה לעונת 2016/2017. ב-19 בנובמבר הוא הבקיע את שערו היחיד במועדון, בהפסד 1–2 למץ במסגרת המחזור ה-13 בליגה. ב-30 במרץ 2017 נחשד כי אדוארד ירה בעובר אורח באמצעות אקדח איירסופט ופצע אותו בראשו ב-11 בפברואר. כתוצאה מכך, הוא נחקר על-ידי המשטרה, והשאלתו בוטלה על-ידי טולוז. בסך הכול ערך אדוארד 16 הופעות ליגה במדי טולוז. בהמשך התגלה כי חברו של אדוארד לטולוז, מתייה קפארו, הוא שירה באקדח. בהמשך קפארו חזר בו, וב-13 ביוני התובע של טולוז ביקש להטיל את אדוארד ארבעה חודשי מאסר על תנאי וקנס בסך 6,000 אירו על מעורבותו בתקרית. אדוארד התעקש שקפארו הוא שירה באקדח, בעוד קפארו טען שהוא לא היה ברכב בזמן הירי. ב-4 ביולי אדוארד נשפט לארבעה חודשי מאסר על תנאי על-ידי בית המשפט של טולוז. בנוסף הוא נדרש לשלם קנס של 6,000 אירו ופיצויים בסך 2,600 אירו בעבור הנזקים שגרם לקורבן באוזנו. ב-31 באוגוסט 2017 הושאל אדוארד לסלטיק מליגת העל הסקוטית למשך עונה. ב-8 בספטמבר הוא ערך את הופעת הבכורה שלו במועדון, כשהבקיע את שער הבכורה שלו בניצחון 1–4 על המילטון אקדמיקל במסגרת המחזור החמישי לעונת 2017/2018. ב-2 בדצמבר הוא הבקיע שלושער בניצחון 1–5 על מאת'רוול במסגרת המחזור החמישי בליגה. במשך תקופת ההשאלה שלו במועדון ערך אדוארד 29 הופעות ליגה והבקיע 11 שערים, כשהוא מסייע לסלטיק לזכות בטרבל המקומי. ב-15 ביוני 2018 חתם אדוארד על חוזה לארבע עונות בסלטיק, והפך לרכש היקר ביותר בהיסטוריה של המועדון. בשלוש העונות הראשונות שלו במועדון לאחר החתימה על החוזה ערך אדוארד 90 הופעות ליגה והבקיע 55 שערים, והמועדון זכה בשתי אליפויות נוספות, בשני גביעים ובשני גביעי הליגה הסקוטית. בעונות 2019/2020 ו-2020/2021 סיים אדוארד כמלך השערים של ליגת העל הסקוטית. ב-31 באוגוסט 2021 חתם אדוארד על חוזה לארבע עונות בקריסטל פאלאס מהפרמייר ליג. ב-11 בספטמבר ערך את הופעת הבכורה שלו במועדון, כשהחליף את כריסטיאן בנטקה בדקה ה-84 והבקיע צמד שערי בכורה בניצחון 0–3 על טוטנהאם הוטספר במסגרת המחזור הרביעי בליגה לעונת 2021/2022. ב-30 באוגוסט 2024 הושאל אל לסטר סיטי. אדוארד זכה יחד עם נבחרת צרפת עד גיל 17 באליפות אירופה עד גיל 17 בשנת 2015. הוא היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר, בהן הבקיע שני שערים. סלטיק אליפות סקוטלנד (3): 2017/2018, 2018/2019, 2019/2020 הגביע הסקוטי (2): 2018/2019, 2019/2020 גביע הליגה הסקוטית (2): 2018/2019, 2019/2020 נבחרת צרפת עד גיל 17 אליפות אירופה עד גיל 17 (1): 2015 מדיה וקבצים בנושא אודסון אדוארד בוויקישיתוף אודסון אדוארד, ברשת החברתית אקס (טוויטר) אודסון אדוארד, באתר Transfermarkt אודסון אדוארד, באתר Soccerway אודסון אדוארד, באתר BDFutbol אודסון אדוארד, באתר WorldFootball.net אודסון אדוארד, באתר FootballDatabase.eu אודסון אדוארד, באתר ESPN Odsonne Edouard signs professional contract with Paris Saint-Germain באתר ESPN, ‏28 באפריל 2016 (באנגלית) Un joueur de Toulouse prêté par le PSG suspecté dans une affaire de blessure par balle באתר Le Figaro, ‏30 במרץ 2017 (בצרפתית) Toulouse : sous contrôle judiciaire, Odsonne Edouard renvoyé au PSG באתר Le Figaro, ‏3 באפריל 2017 (בצרפתית) Toulouse : Mathieu Cafaro reconnait être l’auteur du tir et innocente Odsonne Edouard באתר Le Figaro, ‏3 באפריל 2017 (בצרפתית) Quatre mois de prison avec sursis requis contre Odsonne Edouard באתר ל'אקיפ, 13 ביוני 2017 (בצרפתית) Odsonne Edouard condamné à quatre mois de prison avec sursis באתר ל'אקיפ, 4 ביולי 2017 (באנגלית) Odsonne Edouard: Celtic sign Paris St-Germain striker on loan for season באתר BBC,‏ 31 באוגוסט 2017 (באנגלית) PSG starlet Edouard hoping for extended Celtic stay באתר Goal, ‏11 במאי 2018 (באנגלית) Celtic delighted to sign Odsonne Edouard on a four-year deal באתר הרשמי של סלטיק, 15 ביוני 2018 (באנגלית) Odsonne Edouard signs for Crystal Palace באתר הרשמי של קריסטל פאלאס, 31 באוגוסט 2021 (באנגלית) "Odsonne Édouard Signs Leicester City Loan Deal". Leicester City Football Club. 30 באוגוסט 2024. נבדק ב-30 באוגוסט 2024. {{cite web}}: (עזרה)תחזוקה - ציטוט: url-status (link)